b'\n_START_ARTICLE_\nMagnetopauz\xc4\x97\n_START_PARAGRAPH_\nMagnetopauz\xc4\x97\xc2\xa0\xe2\x80\x93 riba tarp magnetinio lauko ir supan\xc4\x8dios plazmos. Magnetopauz\xc4\x97 yra nestacionari, pulsuoja ir juda susitraukdama arba i\xc5\xa1sipl\xc4\x97sdama, priklausomai nuo kintan\xc4\x8dio Saul\xc4\x97s v\xc4\x97jo b\xc5\xabsenos._NEWLINE_Planetologijoje magnetopauz\xc4\x97 yra labiausiai nutolusi riba, lemiama planetos magnetinio lauko. Tai yra vieta, kur planetos magnetinis lauko sl\xc4\x97gis yra kompensuojama Saul\xc4\x97s v\xc4\x97jo plazmos._NEWLINE_Daugelis Saul\xc4\x97s v\xc4\x97jo daleli\xc5\xb3 apteka magnetopauz\xc4\x99, pana\xc5\xa1iai kaip vanduo apteka laivo priek\xc4\xaf (\xc5\xber. kilio banga). Link \xc5\xbdem\xc4\x97s ir kit\xc5\xb3 planet\xc5\xb3, kurios turi magnetinius laukus, atl\xc4\x97kusios \xc4\xafelektrintos dalel\xc4\x97s \xc4\xafkli\xc5\xabva magnetosferoje. \xc5\xbdem\xc4\x97je \xc5\xa1itos dalel\xc4\x97s suformuoja Van Aleno radiacijos \xc5\xbeiedus.\n_START_SECTION_\nAtstumo iki magnetopauz\xc4\x97s apskai\xc4\x8diavimas\n_START_PARAGRAPH_\nJei nepaisome daleli\xc5\xb3 sl\xc4\x97gio magnetosferos viduje, tada galima apskai\xc4\x8diuoti atstum\xc4\x85 iki magnetosferos ribos, atsuktos \xc4\xaf Saul\xc4\x99. Jos pad\xc4\x97tis apskai\xc4\x8diuojama susid\xc5\xabrimo zonoje sulyginant Saul\xc4\x97s v\xc4\x97jo sl\xc4\x97g\xc4\xaf ir \xc5\xbdem\xc4\x97s magnetinio lauko magnetin\xc4\xaf sl\xc4\x97g\xc4\xaf:_NEWLINE_(\\rho v^2)_{sw}\\approx ( \\frac{4 B(r)^2}{2\\mu_0})_m;_NEWLINE_kur \\rho ir v yra Saul\xc4\x97s v\xc4\x97jo tankis ir greitis, o B(r) planetos magnetin\xc4\x97 indukcija SI vienetais. Kadangi dipolio magnetinis laukas priklauso nuo atstumo pagal 1 / r\xc2\xb3 d\xc4\x97sn\xc4\xaf, tada magnetinio lauko indukcij\xc4\x85 galima u\xc5\xbera\xc5\xa1yti kaip B(r) = B\xe2\x82\x80 / r\xc2\xb3. Tuomet_NEWLINE_\\rho v^2\\approx \\frac{2 B_0^2}{r^6 \\mu_0}._NEWLINE_I\xc5\xa1 \xc4\x8dia i\xc5\xa1sirei\xc5\xa1k\xc4\x99 r ir gausime atstum\xc4\x85:_NEWLINE_r\\approx \\sqrt[6]{\\frac{2 B_0^2}{\\mu_0 \\rho v^2}}._NEWLINE_Atstumas nuo \xc5\xbdem\xc4\x97s iki magnetopauz\xc4\x97s kinta visa laik\xc4\x85 priklausomai nuo Saul\xc4\x97s v\xc4\x97jo aktyvumo, bet vidutinis atstumas siekia 6\xe2\x80\x9315 \xc5\xbdem\xc4\x97s spinduli\xc5\xb3.'